6. ΑΝΑΓΚ. ΝΟΜΟΣ υπ’ αριθ. 1513 της 14/19 Δεκ. 1938 Περί εκπτώσεως από του βαθμού μη υπηρετούντων εφέδρων υπαξιωματικών δι’ αντεθνικάς και κατά του Κοινωνικού Καθεστώτος ενεργείας. Άρθρ.1.-Οι μη υπηρετούντες εις τας τάξεις του ενεργού Στρατού και της Β. Χωροφυλακής έφεδροι υπαξιωματικοί εκπίπτουσι του βαθμού των μεταφερόμενοι εις την τάξιν του στρατιώτου ένεκα των εξής αιτίων: α)Ένεκα αντεθνικών ενεργειών στρεφομένων αμέσως ή εμμέσως εις υπονόμευσιν της Εθνικής Αμύνης της Χώρας ή της εννόμου τάξεως ή ένεκα συμμετοχής εις προπαγάνδαν τείνουσαν προς τον αυτόν σκοπόν. β)Οσάκις διαδίδουσιν ή πρεσβεύουσιν αρχάς ανατρεπτικάς του κρατούντος Κοινωνικού Καθεστώτος ή προσβάλλουσι την ιδέαν της Πατρίδος ή τα Εθνικά Σύμβολα. Άρθρ.2.-Οι υπαίτιοι των ανωτέρω πράξεων, ανεξαρτήτως της ποινικής ευθύνης, παραπέμπονται εις τα υπό του Κανονισμού Σωμάτων και Στρατιωτικών Καταστημάτων και Υπηρεσιών προβλεπόμενα δια τους εν τω ενεργώ Στρατώ υπηρετούντας υπαξιωματικούς Ανακριτικά Συμβούλια, εφαρμοζομένων ως προς την συγκρότησιν και διαδικασίαν των σχετικών διατάξεων του αυτού Κανονισμού. Εάν όμως ο εγκαλούμενος δι’ οιονδήποτε λόγον (καταδίκη, εκτοπισμός κλπ.) αδυνατή να παρουσιασθή αυτοπροσώπως προς απολογίαν ενώπιον του εις ο παραπέμπεται Ανακριτικού Συμβουλίου, προσκαλείται υπό του Προέδρου ν’ απολογηθή εγγράφως, δια της Αστυνομικής Αρχής του τόπου ένθα κρατείται ή ευρίσκεται. Ληφθείσης της απαντήσεως της Αστυνομικής Αρχής μετά της απολογίας ή μη του εγκαλουμένου η διαδικασία προχωρεί απόντος αυτού. Ο εγκαλούμενος δύναται να προτείνη μάρτυρας υπερασπίσεως εκ των εν τη έδρα του Συμβουλίου διαμενόντων ή και εκτός αυτής, αλλά ιδία μερίμνη και δαπάναις αυτού. Άρθρ.3.-Ο παρών νόμος ισχύει και δια την Β. Αεροπορίαν, εφαρμοζομένων κατ’ αναλογίαν δια την παραπομπήν εις Ανακριτικόν Συμβούλιον κλπ. των αντιστοίχων Νόμων και Δ/των των ισχυόντων δια τους οπλίτας της Αεροπορίας. 